4 oktabr kuni Lionel Messining katta akasi Matias Messi Argentinada noqonuniy ravishda qurol saqlaganlikda ayblanib, hibsga olindi. Mahalliy nashrlardan biri La Nación’da ma’lum qilinishicha, Matiasning mashinasi tekshirilganida undan revolver chiqqan. Gazetada yozilishicha, avvaliga undan politsiyachilar hujjatlarni ko‘rsatishni so‘rashganida, u bundan bosh tortgan va politsiyachilarning shubhasiga sabab bo‘lgan. Shundan so‘ng, Matias Messi Rosario shahridagi politsiya mahkamasiga olib borilgan. Bir necha soatdan keyin esa uni garov evaziga qo‘yib yuborishgan.